ของว่างวันอาทิตย์ 22/09/62
อีกครั้งที่ สุวัจน์ ลิปตพัลลภ เป็นพ่องานจัดงานกีฬาครั้งใหญ่ โดยรับเป็นประธานที่ปรึกษา KU Run ครั้งแรก ในฐานะ KU รุ่น 33 ซึ่งปัจจุบันมหาวิทยาลัย เกษตรศาสตร์ มีศิษย์เก่าศิษย์ปัจจุบันถึง 300,000 คน ซึ่งมากที่สุดในทุกมหาวิทยาลัย และมี campus มากที่สุด คือ 5 campus คือ บางเขน กำแพงแสน ศรีราชา สกลนคร และ สุพรรณบุรี,งานวิ่ง KU Run จึงจัดแบบ Series มี 5 ครั้ง วิ่งไปแต่ละ campus ตามรูปแบบที่แตกต่างของแต่ละ campus เริ่มครั้งแรก 22 ธ.ค. ที่บางเขน ชื่อว่า ku run วิ่งลั่นทุ่ง (หมายถึงทุ่งบางเขน) ครั้งสอง 12 ม.ค. วิ่งที่สกลนคร ชื่อว่า ku run วิ่งป่าลั่น (เพราะใน campus มีป่าเยอะมาก และเข้ากับเพลงป่าลั่น) ครั้งที่ 3 16 ก.พ.วิ่งที่ศรีราชา ชื่อว่า ku run วิ่งลั่นอ่าว (อ่าวศรีราชา) ครั้งที่ 4 1 มีนาคม วิ่งที่สุพรรณ ชื่อว่า ku run วิ่งลั่นทุ่งนา และครั้งที่ 5 ปิดท้ายรายการ ที่ กำแพงแสน 22 มีนาคม ชื่อว่า ku run วิ่งชวนฝัน (วิ่งผ่านถนนที่ปลูก ตะเปปูย่า ชมพูพันธ์ทิพย์ ที่ออกดอกช่วงนั้นพอดี),โดยการวิ่ง มี 3 ประเภท มินิฮาล์ฟมาราธอน 10 กม. fun run 5 กม. และ เดิน-วิ่ง 2.5 กม. โดยรับสมัครทั้งศิษย์เก่าและปัจจุบัน และนักวิ่ง ประชาชน เพื่อหารายได้เป็นทุนการศึกษา และทำกิจกรรมให้มหาวิทยาลัยและสมาคมศิษย์เก่า และให้ ทุก ku ได้กลับมาระลึกถึงความหลังสมัยเรียนกัน เพื่อความสามัคคี,ในฐานะพ่องานใหญ่ คุณสุวัจน์ จึงต้องแสดงสปิริต แต่ขอโปรแกรมน้องสุดท้องคือ เดิน วิ่ง 2.5 กม. เพราะอาวุโสแล้ว โดยจะชวน มาดามติ้ง-พล.ท.พูนภิรมย์ ไปวิ่งด้วย เพื่อรำลึกความหลัง วันวานยังหวานอยู่ สมัยจีบกันตอนเป็นนิสิต ku 33.,O O O,ทำงานกันมาเหนื่อยแฮก ทีมงาน ดิ เอ็มโพเรียม กรุ๊ป จึงขอสร้างบรรยากาศเป็นออฟฟิศสายบุญ โดยเริ่มจากวันที่ 9 เดือน 9 ปี 2019 ฉลองวันเกิด บอสกบ-เกรียงศักดิ์ ตันติพิภพ ประธานเจ้าหน้าที่บริหาร โดย คุณจูเนียร์-มนาเทศ อันนวัฒน์, คุณวิกกี้–อรธิรา ภาคสุวรรณ, คุณตุ๊ก-สุธาวดี ศิริธนชัย และ คุณยุ้ย-ไพพรรณ หลักแหลม ชวนทีมงานใส่เสื้อ #TEAMKOB สีน้ำเงินสีโปรดของ บอสกบ ยกเค้กเซอร์ไพรส์เบิร์ธเดย์ ทำให้เจ้าตัวชื่นใจมาก เพราะได้เข้าเฝ้ารับประทานพรจาก สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก,หลังเป่าเค้กชื่นมื่น บอสกบ ซึ่งงดจัดงานวันเกิด และเผื่อแผ่ความสุข ให้กับคนอื่น ด้วยการพาชาวเอ็มโพเรียมร้อยกว่าคน รวมทั้ง มาดามนก-ชลิดา เถาว์ชาลี ตันติพิภพ ไปถวายเพลที่วัดตาลเจ็ดช่อ อ่างทอง เลี้ยงอาหารกลางวันเด็กๆ 200 คนที่สถานสงเคราะห์เด็กกำพร้า โดยสั่ง ก๋วยเตี๋ยวไก่ พิซซ่า ไอศกรีมสตรอว์เบอร์รี โยเกิร์ต ผลไม้ มาเลี้ยงเด็กๆพุงกาง ก่อนกลับลุงกบ ยังมอบอุปกรณ์การเรียน ข้าวสาร อาหารแห้งและเงิน พร้อมโอวาทให้เด็กๆ ให้กตัญญูต่อตัวเอง คือรักตัวเองและกตัญญูต่อผู้มีพระคุณ ขยันอดทน พาตัวเองไปสู่ฝันให้ได้ จากนั้นก็ไปขอพรพระพุทธรูปศักดิ์สิทธิ์ พระแก้ว 300 ปี ที่วัดเชิงเลน อย่างอิ่มบุญและอิ่มใจกับคำชมจริงใจของเด็กๆว่า ลุงกบกับป้านกสวยหล่อ ใจดีจัง--ปิดท้ายด้วยการพาลูกน้องไปกินกุ้งแม่น้ำเผา อยุธยาแทบหมดแม่น้ำ,จบงานบุญของบอส, คุณวิกกี้-อรธิรา ภาคสุวรรณ, ก็ชวนเซเลบริตี้ ร่วมเปิดกรุของรัก โดยคัดแบรนด์เนม ไปเปิดท้ายขายของในงาน Escape x EMFashionIcon Charity Flea Market วันเสาร์ที่ 28 ก.ย. ที่ ร้านเอสเคป แบงค็อก ชั้น 5 ดิ เอ็มควอเทียร์ พอกระจายข่าวไป เซเลบริตี้ดาราและคนดังสายบุญก็จับจองพื้นที่กันพรึ่บ อาทิ ภัทรียา ณ นคร ปีย์จิต โอสถานนท์ ปิติภัทร สารสิน โดยตั้งใจเปิดกรุนำสินค้ามาขายกันแบบไม่ขอหอบกลับ และมอบรายได้ให้กองทุนโรคมะเร็งในเด็ก ในพระอุปถัมภ์ พระเจ้าวรวงศ์เธอ พระองค์เจ้าโสมสวลีฯ และมูลนิธิรามาธิบดี ซึ่ง คุณวิกกี้ แม่งาน มอบรายได้จากการขายพื้นที่ โดยไม่หักค่าใช้จ่ายให้ทั้งหมด.,โสมชบา
หลังเป่าเค้กชื่นมื่นบอสกบ ซึ่งงดจัดงานวันเกิด และเผื่อแผ่ความสุข ให้กับคนอื่น ด้วยการพาชาวเอ็มโพเรียมร้อยกว่าคน รวมทั้ง มาดามนก-ชลิดา เถาว์ชาลี ตันติพิภพ ไปถวายเพลที่วัดตาลเจ็ดช่อ อ่างทอง
สุวัจน์ ลิปตพัลลภ,ชลิดา เถาว์ชาลี,เกรียงศักดิ์ ตันติพอภพ,ของว่างวันอาทิตย์,โสมชบา